รัฐบาลไทย-ข่าวทำเนียบรัฐบาล-วช. จัดงาน “วันนักประดิษฐ์ 2566” ยิ่งใหญ่ โชว์สิ่งประดิษฐ์ของไทยและนานาชาติ ประชัน กว่า 1,000 ผลงาน
วันจันทร์ที่ 20 กุมภาพันธ์ 2566
วช. จัดงาน “วันนักประดิษฐ์ 2566” ยิ่งใหญ่ โชว์สิ่งประดิษฐ์ของไทยและนานาชาติ ประชัน กว่า 1,000 ผลงาน
วช. จัดงาน “วันนักประดิษฐ์ 2566” ยิ่งใหญ่ โชว์สิ่งประดิษฐ์ของไทยและนานาชาติ ประชัน กว่า 1,000 ผลงาน
2 กุมภาพันธ์ “วันนักประดิษฐ์” สํานักงานการวิจัยแห่งชาติ (วช.) กระทรวงการอุดมศึกษา วิทยาศาสตร์ วิจัยและนวัตกรรม (อว.) ในฐานะหน่วยงานกลางด้านการวิจัยและการประดิษฐ์ ร่วมกับ หน่วยงานภาครัฐ ภาคเอกชน สถาบันการศึกษา และองค์กรด้านการวิจัยและการประดิษฐ์คิดค้นนานาชาติ ร่วมมือกันสร้างสรรค์ผลงานสิ่งประดิษฐ์คิดค้นเพื่อสนับสนุนผลงานสู่การสร้างรากฐานที่แข็งแกร่งให้กับนักประดิษฐ์ นักวิจัยไทยพร้อมก้าวสู่เวทีในระดับโลก การจัดงาน “วันนักประดิษฐ์ ประจําปี 2566” (Thailand Inventors’ Day 2023) ภายใต้แนวคิด “ขับเคลื่อนเศรษฐกิจและสังคมด้วยสิ่งประดิษฐ์และนวัตกรรม” ซึ่งจัดขึ้นเป็นปีที่ 24 เพื่อน้อมรําลึกถึงวันประวัติศาสตร์ การทูลเกล้าฯ ถวายสิทธิบัตรการประดิษฐ์ “กังหันน้ําชัยพัฒนา” แด่ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร“พระบิดาแห่งการประดิษฐ์ไทย” และยังเป็นเวทีสําคัญระดับชาติและนานาชาติ ที่แสดงให้เห็นถึงศักยภาพของคนไทย ในด้านการประดิษฐ์คิดค้นต่อการสร้างสรรค์ผลงานที่มีคุณภาพและประสิทธิภาพออกสู่สายตาคนไทยและประชาคมโลก ในปีนี้มีสิ่งประดิษฐ์คิดค้นจากนักประดิษฐ์ไทยและนานาชาติส่งผลงานเข้าร่วมกว่า 1,000 ผลงาน บนพื้นที่กว่า 17,000 ตารางเมตร โดย ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นําเข้าสู่งานวันนักประดิษฐ์ ประจําปี 2566 พร้อมปาฐกถาพิเศษ “ชาติไทยมีนวัตกรรมหรือไม่” พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง อว. ผู้บริหาร อว. ผู้บริหารหน่วยงาน ผู้ทรงคุณวุฒิ วช. และแขกผู้มีเกียรติเข้าร่วมงาน ซึ่งงานจัดขึ้นระหว่างวันที่ 2-6 กุมภาพันธ์ 2566 เวลา 09.00-17.00 น. ณ อีเว้นท์ ฮอลล์ 100-102 ศูนย์นิทรรศการและการประชุมไบเทค บางนา
ศ.(พิเศษ) ดร.เอนก รัฐมนตรีว่าการกระทรวง อว. กล่าวปาฐกถาพิเศษ หัวข้อ “ชาติไทยมีนวัตกรรมหรือไม่” ว่า "ชาติไทยมีนวัตกรรมหรือไม่" ตอบได้เลยว่ามี ถ้าดูเฉพาะหน้าปัจจุบันมองไปถึงอนาคตจะเห็นว่าทุกวันนี้เต็มเปี่ยมไปด้วยนวัตกรรม เวลานี้เรามีนวัตกรรมหลายอย่างทั้งในแง่วิทย์มารวมกับศิลป์ ของเก่ามารวมกับของใหม่ ซึ่งนี่ก็คือนวัตกรรม
นวัตกรรมคือ การทําอะไรให้เกิดขึ้นใหม่ ไม่ว่าจะเป็นของใหม่ สินค้าใหม่ บริการใหม่ วิธีการใหม่หรือกระบวนการใหม่ เพราะฉะนั้นจึงเน้นไปที่คําว่าใหม่ คํานี้อาจจะทําให้นึกไปถึง 3 คําที่ว่า ปรับเปลี่ยน ปฏิรูป เปลี่ยนจากเก่าไปเป็นใหม่อย่างเป็นระบบและทําไม่กี่เรื่อง แต่ผลที่ได้จะกระจายไปยังแทบทุกเรื่อง โดยทําด้วยสันติวิธี และปฏิวัติ หมายถึงการเปลี่ยนแปลงที่ไม่คํานึงถึงของเก่า ต้องการสร้างสิ่งใหม่อย่างเป็นระบบ คําว่านวัตกรรมจึงใกล้เคียงกับ 3 คํานี้
รัฐมนตรีว่าการกระทรวง อว. กล่าวต่อว่า ในช่วง 5 ปีที่ผ่านมานี้ มีคําว่า disruption ซึ่งใกล้เคียงกับคําว่าปฏิวัติ แต่ไม่ใช่การเปลี่ยนแปลงด้วยความรุนแรง ไม่มีนัยยะทางการเมืองมากนัก แต่มีความหมายหนักไปทางเรื่องเทคโนโลยี สําหรับเรื่องเทคโนโลยีของโลกในเวลานี้ทําให้เกิดการที่เปรียบเสมือนการปฏิวัติ บางเรื่องที่เรา disruption ของเก่าหายไปเฉยๆ เลย เช่น สมัยก่อนมีกล้องที่ใช้ฟิล์ม แต่ปัจจุบันเปลี่ยนเป็นกล้องแบบดิจิทัล ซึ่งตอนนี้ทําให้คิดได้ว่าบางงานในเรื่องที่เราทํายังมี disruption มีนวัตกรรมไม่พอ ถึงต้องพยายามรับเอาแนวคิดจากตะวันตกเข้ามาแบบง่าย แต่เรานํามาแบบง่ายๆ เราจะต้องพยายามปรับปรุงตรงนี้ต่อไป
วันนี้อยากจะชวนให้คิดว่าชาติไทยของเรามีนวัตกรรมมาตลอด คนไทยเก่งสามารถเป็นนักประดิษฐ์ได้ พร้อมทั้งยังเป็นศิลปินในตัว ซึ่งเก่งทั้งวิทย์และศิลป์ นวัตกรรมของไทยนําเอาความหลากหลายจากนานาประเทศเข้ามา และเมื่อ 3 ปีที่แล้ว เราทํานวัตกรรมขั้นสําคัญคือ การนําเอา 3 กระทรวงเข้ามารวมกัน กลายมาเป็นกระทรวง อว. ที่ใหญ่มาก ซึ่งการทํางานในแต่ละด้านที่ผ่านมาถือว่าทุกคนร่วมแรงร่วมใจกันทําเป็นอย่างดีเยี่ยม รัฐมนตรีว่าการกระทรวง อว. กล่าวทิ้งท้าย
ด้าน ดร.วิภารัตน์ ดีอ่อง ผู้อํานวยการ วช. กล่าวว่า การจัดงาน “วันนักประดิษฐ์ หรือ Thailand Inventors’Day ถือว่าเป็นเวทีของนักประดิษฐ์ไทยและนักประดิษฐ์จากนานาชาติ ที่เปิดโอกาสให้นําผลงานมาจัดแสดงและเผยแพร่ผลงานเพื่อนําเสนอองค์ความรู้ความสามารถออกสู่สาธารณชน ให้เกิดการแลกเปลี่ยน เรียนรู้ สั่งสมประสบการณ์แบบบูรณาการ สู่การสร้างแรงจูงใจให้แก่เยาวชนและนักประดิษฐ์รุ่นใหม่ ในการสร้างสรรค์ผลงานที่มีคุณภาพ นอกจากนี้ ภายในงานได้จัดให้มีการมอบรางวัลการวิจัยแห่งชาติ เพื่อแสดงความยินดีกับนักประดิษฐ์และนักวิจัยทุกท่าน ที่ได้รับรางวัลการวิจัยแห่งชาติ ปี 2566 รวมถึงการมอบเกียรติบัตรและเหรียญรางวัลให้กับนักประดิษฐ์และนักวิจัยจากนานาชาติเป็นการแสดงความชื่นชมในความรู้ ความสามารถ ในการศึกษาวิจัย การประดิษฐ์คิดค้นจนประสบความสําเร็จ ซึ่งจะเป็นประโยชน์ทั้งในด้านวิชาการ วิทยาการสู่การนําไปใช้ประโยชน์ ของนักประดิษฐ์และนักวิจัยของไทย และจะก่อให้เกิดการพัฒนาบุคลากร สู่การยกระดับคุณภาพชีวิต สิ่งแวดล้อม ขับเคลื่อนเศรษฐกิจและสังคมไทย ด้วยผลงานสิ่งประดิษฐ์และนวัตกรรมให้ก้าวสู่โลกยุคใหม่ อย่างมั่นคง มั่งคั่ง และยั่งยืน
ภายในงานจัดให้มี นิทรรศการ “พระบิดาแห่งการประดิษฐ์ไทย” และ นิทรรศการเฉลิมพระเกียรติ นิทรรศการผลงานที่ได้รับรางวัลการวิจัยแห่งชาติ นิทรรศการผลงานสิ่งประดิษฐ์คิดค้นที่ได้รับรางวัลจากนานาชาติ จํานวน 110 ผลงาน นิทรรศการนวัตกรรมสิ่งประดิษฐ์สร้างสรรค์ จํานวน 29 ผลงาน นิทรรศการสิ่งประดิษฐ์สร้างมูลค่า นิทรรศการพื้นที่เรียนรู้กับนวัตกรรมโดรน ขบวนการผู้พิทักษ์ป่าไม้ ขุมทรัพย์ป่าชายเลน นิทรรศการ U2T นิทรรศการสิ่งประดิษฐ์สู่นวัตกรรม นิทรรศการนักประดิษฐ์วิจิตรศิลป์ นิทรรศการจุดเริ่มต้นเล็ก ๆ สู่ก้าวที่ยิ่งใหญ่ นิทรรศการสิ่งประดิษฐ์สู่การใช้ประโยชน์จากหน่วยงานเครือข่าย 6 กลุ่มเรื่อง จํานวน 249 ผลงาน ประกอบด้วย ด้านความมั่นคง ด้านการเกษตรเพิ่มมูลค่า ด้านอุตสาหกรรมและบริการแห่งอนาคต ด้านนวัตกรรมเพื่อการเรียนรู้อย่างมีคุณภาพ ด้านนวัตกรรมสังคมผู้สูงวัยและผู้พิการ และด้านนวัตกรรมสีเขียว มหกรรมสิ่งประดิษฐ์และนวัตกรรมนานาชาติ จํานวน 470 ผลงาน จาก 24 ประเทศ อาทิ แคนาดา จีน โครเอเชีย ฮ่องกง อินเดีย อินโดนีเซีย อิหร่าน ญี่ปุ่น ลาว มาเลเซีย ฟิลิปปินส์โปแลนด์ โรมาเนีย รัสเซีย ซาอุดิอาระเบีย สิงคโปร์ เกาหลีใต้ ซูดาน ไต้หวัน อังกฤษ เวียดนาม อียิปต์ สหรัฐอาหรับเอมิเรตส์ เป็นต้น การประกวดสิ่งประดิษฐ์ระดับนานาชาติ : โครงการ Bangkok International Intellectual Property, Invention and Technology Exposition (IPITEx) การประกวดสิ่งประดิษฐ์ระดับเยาวชน โครงการ Thailand New Gen Inventors Awards 2023 : I-New Gen Award 2023 มาร่วมจัดแสดงจํานวน 446 ผลงาน ได้แก่ ระดับมัธยมศึกษาจํานวน 245 ผลงาน ระดับอาชีวศึกษา จํานวน 103 ผลงาน และ ระดับอุดมศึกษาจํานวน 98 ผลงาน และยังจัดให้มีการเสวนาและฝึกอบรมอาชีพในรูปแบบออนไลน์ และออนไซต์ นอกจากนี้ภายในงานยังจัดให้มีตลาดสินค้าและนวัตกรรมอย่างครบครันมาให้ได้เลือกชมและเลือกซื้ออีกด้วย
ขอเชิญชวนทุกท่านผู้มีความสนใจเข้าร่วมชมงาน “วันนักประดิษฐ์ 2566” (Thailand Inventors’ Day 2023) ระหว่างวันที่ 2-6 กุมภาพันธ์ 2566 เวลา 09.00-17.00 น. ณ อีเวนท์ ฮอลล์ 100-102 ศูนย์นิทรรศการและการประชุมไบเทค บางนา หรือ สามารถชมงานผ่านระบบออนไลน์ ได้ที่